

**GUVERNUL REPUBLICII MOLDOVA**

**H O T Ă R Â R E nr.**\_\_\_\_\_\_\_

**din\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 2025**

***Chișinău***

**Cu privire la aprobarea proiectului de lege**

**pentru modificarea unor acte normative**

**----------------------------------------------------------------**

Guvernul **HOTĂRĂȘTE:**

Se aprobă și se prezintă Parlamentului spre examinare proiectul de lege pentru modificarea unor acte normative.

**Prim-ministru**

Contrasemnează:

Ministrul justiţiei

proiect

**PARLAMENTUL REPUBLICII MOLDOVA**

**Lege**

**pentru modificarea unor acte normative**

Parlamentul adoptă prezenta lege organică.

**Art. I. -** Legea **cadastrului bunurilor imobile** nr. 1543/1998 (republicată: Monitorul Oficial al Republicii Moldova 2021, nr.88-95, Articolul 79), cu modificările ulterioare, se modifică după cum urmează:

1. **La articolul 2,**
2. la noțiunea de „bancă centrală de date a cadastrului bunurilor imobile”, cuvintele „*valoarea bunurilor în scopul impozitării*” se substituie cu cuvintele „*valoarea estimată a bunurilor imobile*”;
3. se completează cu noțiunea *”certificat de competență profesională, certificat al inginerului cadastral și lucrare cadastrală*” cu următorul cuprins:

*”certificat de competență profesională* - reprezintă documentul oficial, eliberat pe un termen de 5 ani de către instituția acreditată în temeiul Legii nr.235/2011 privind activitățile de acreditare și de evaluare a conformității, care desfășoară programe de formare profesională în domeniul cadastrului bunurilor imobile și care confirmă calificarea profesională a titularului în domeniu.

*certificat al inginerului cadastral* – act permisiv eliberat de către Comisia de certificare a specialiștilor în domeniul cadastrului*;*

*lucrare cadastrală* - totalitatea operațiunilor de teren și de birou, întocmire a documentelor tehnice, asumarea corectitudinii datelor grafice și textuale prin semnătura inginerului cadastral certificat, precum și prezentarea acestora la instituția de implementare, pentru recepția cadastrală.”

1. **La articolul 3, aliniat (2**) cuvintele*”în raza sa de acțiune stabilită”* și substituie cu cuvintele *”în modul stabilit”;*
2. **La articolul 5, aliniat (2)** va avea următorul cuprins**:**

”(2) Înregistrarea bunului imobil și a drepturilor asupra lui se efectuează exclusiv de către instituția abilitată cu funcții de implementare a politicii statului în domeniul cadastrului bunurilor imobile (în continuare – instituție de implementare), cu structurile sale teritoriale (organele cadastrale teritoriale amplasate în centrele raionale, în municipii și în orașele Ceadâr-Lunga și Vulcănești).

1. **Articolul 101** se completează cu litera e) cu următorul cuprins:

”e) în comun cu Ministerul Educației și Cercetării elaborează conținutul programului de formare profesională, domeniile de instruire și standardele de evaluare.”

1. **La articolul 11, aliniat (2)**, litera (l) se exclude.
2. **Articolul** **121,** aliniat (1) va avea următorul cuprins:

”Registrator stagiar poate fi, persoana care îndeplinește condițiile prevăzute la art.12 aliniat (3) litera a) – d). Registratorul din cadrul organului cadastral teritorial, pentru emiterea neîntemeiată într-o perioada de 6 (șase) luni, a 2 (două) respingeri a cererii de înscriere a drepturilor, sau a 2 (două) decizii de refuz a efectuării înscrierilor în registrul bunurilor imobile, sau a două decizii de înscriere, anulate prin hotărîre judecătorească irevocabilă, se retrogradează în funcția de registrator stagiar.”

1. **Articolul 14 și 15** vor avea următorul cuprins:

**”Articolul 14. Lucrarea cadastrală. Scopul executării, tipurile și conținutul.**

1. Lucrarea cadastrală se execută conform normelor procedurale și legislative prevăzute în prezenta lege, precum și în conformitate cu reglementările normative emise de autoritatea administrativă centrală în domeniul cadastrului (în continuare – autoritatea administrativă).
2. Scopul executării lucrării cadastrale constă în întocmirea și emiterea actelor a căror conținut are impact juridic asupra caracteristicilor tehnice ale bunurilor imobile, constituind temeiul de înregistrare și actualizare a datelor în banca centrală de date a cadastrului bunurilor imobile.
3. Rezultatele lucrării cadastrale se materializează prin elaborarea documentației cadastrale ce atestă situația bunurilor imobile, sub forma: planului geometric, actul de constatare, act de stabilirea a hotarului fix, actul de transpunere în natură, și alte acte ce au impact juridic asupra caracteristicelor tehnice ale bunurilor imobile.
4. Lucrările cadastrale se execută pentru terenuri, clădiri, încăperi izolate, construcțiile nefinisate, părți componente ale terenurilor, clădirilor sau încăperilor izolate, precum și alte obiecte imobile supuse înregistrării în registrul bunurilor imobile, în condițiile legii*.*
5. Lucrările cadastrale sunt de următoarele tipuri:

a) stabilirea hotarelor unităţilor administrativ-teritoriale;

b) identificarea bunului imobil;

c) întocmirea documentaţiei cadastrale în vederea înregistrării primare a bunului imobil;

d) întocmirea documentaţiei cadastrale la modificarea hotarelor terenurilor;

e) întocmirea documentaţiei cadastrale în cazul executării/desfiinţării, al modernizării, al modificării, al transformării, al consolidării și/sau al restaurării construcțiilor;

f) formarea bunului imobil.

1. Conținutul lucrărilor cadastrale necesare colectării de informații și de date pentru ținerea cadastrului bunurilor immobile, este determinat de autoritatea administrativă centrală în domeniul cadastrului bunurilor imobile.
2. Executarea lucrării cadastrale se bazează pe respectarea standardelor naționale și europene referitoare la lucrările cadastrale, precum și pe principiile de transparență, acuratețe și legalitate în procesul de înregistrare și actualizare a informațiilor cadastrale.
3. Pentru a asigura conformitatea și integritatea operațiunilor cadastrale, lucrarea cadastrală este supusă unui sistem de control și supraveghere, exercitat de Inspectoratul Național de Supraveghere Tehnică (în continuare - **INST**), responsabilă de monitorizarea implementării normelor tehnice și procedurale stabilite de lege.
4. Lucrarea cadastrală se finisează cu recepția acesteia și actualizarea băncii centrale de date a cadastrului bunurilor imobile și nu poate fi utilizată decât dacă este recepționată potrivit reglementărilor.
5. Recepţia lucrărilor cadastrale se realizează de către instituția de implementare şi de către structurile sale teritoriale și constă în executarea operațiunilor de verificare la birou și asumarea răspunderii cu privire la corectitudinea lucrării recepționate

**Articolul 15. Executanții lucrărilor cadastrale.**

1. Lucrările cadastrale se execută de către instituția de implementare şi structurile teritoriale ale acesteia, de întreprinderi de stat și private, care dispun în ștatele de personal de ingineri cadastrali și/sau geodezi.
2. Responsabilitatea pentru identificarea corectă în teren a bunului imobil o poartă entitatea care a executat lucrările cadastrale. Inginerul cadastral certificat din cadrul entităţii executante poartă răspundere pentru corectitudinea lucrărilor cadastrale.
3. Calitatea de inginer cadastral certificat se obține prin emiterea de către AGCC, a certificatului inginerului cadastral, act ce dovedește competența tehnică și însușirea reglementărilor legale în vigoare de către persoane fizice, care pot să realizeze și să verifice lucrări de specialitate.
4. Autoritatea administrativă stabilește procedura de certificare periodică a inginerilor cadastrali, în vederea asigurării calității și corectitudinii lucrării cadastrale.
5. Entitatea care execută lucrări cadastrale este responsabilă de acumularea, sistematizarea, păstrarea și transmiterea documentelor cadastrale, în original, ale lucrărilor cadastrale executate.
6. La dizolvarea entității, arhiva documentelor cadastrale, în original, ale lucrărilor cadastrale executate se transmite Fondului Arhivistic al Republicii Moldova în modul stabilit de lege.
7. La bunurile imobile aparţinînd Ministerului Apărării, Ministerului Afacerilor Interne şi organelor din subordinea lui, Serviciului de Informații și Securitate, precum și Administrației Naționale a Penitenciarelor, lucrările cadastrale sînt executate de aceste instituții în limitele fondurilor alocate. Informaţia despre hotarele acestor obiecte se prezintă gratuit organelor cadastrale teritoriale respective.
8. **La articolul 152, alin. (3),** va avea următorul cuprins:

”(3) Dacă, la modificarea planului cadastral, în cazurile prevăzute la art. 18 alin. (2) lit. b) –d), se constată că suprafața terenului este mai mare decât suprafața indicată în documentul privind atribuirea terenului în proprietate și acest surplus de suprafață, potrivit parametrilor și amplasării, nu poate forma de sine stătător un bun imobil, precum și nici nu poate fi separat ca, împreună cu alte suprafețe, să formeze un bun imobil, atunci acest surplus de suprafață se înstrăinează în conformitate cu art. \*\*\*\*\*\*\*\* Codului funciar.”

1. **Se completează cu articolele 153 – 158** cu următorul cuprins

**Articolul 153. Temeiul executării lucrării cadastrale**

(1) Executarea lucrării cadastrale se desfășoară la cererea beneficiarului, prin încheierea unui acord individual încheiat între două persoane care, prin natura sa și conform prevederilor legale, trebuie declarat și publicat (în continuare - contract public) pentru a asigura transparența și controlul exercitat de autoritățile competente, conform prevederilor legislației civile și reglementărilor aplicabile.

(2) În situațiile prevăzute de legislația Republicii Moldova, lucrarea cadastrală poate fi dispusă și prin hotărâre judecătorească, instanța având competența de a desemna, în mod independent, inginerul cadastral certificat responsabil de executarea lucrării cadastrale.

(3) Prin contractul de efectuare a lucrării cadastrale, întreprinzătorul individual sau persoana juridică se obligă să asigure desfășurarea acesteia și să transmită beneficiarului documentația întocmită, inclusiv documentele necesare depunerii la organul cadastral teritorial pentru înregistrare. Beneficiarul se obligă să accepte documentația și să achite costurile aferente, stabilite printr-un deviz de cost ce, care, după confirmare, devine parte integrantă a contractului.

(4) Volumul lucrării cadastrale este determinat de beneficiar, iar contractul public poate include clauze referitoare la obligația inginerului cadastral de a depune documentația la organul cadastral teritorial pentru înregistrare. Costurile și remunerația aferente execuției activității cadastrale se stabilesc și se achită în conformitate cu reglementările în vigoare ale Republicii Moldova.

**Articolul 154. Drepturile și obligațiile inginerului cadastral**

(1) Inginerul cadastral beneficiază de următoarele drepturi:

1. dreptul de acces la bunul imobil – asigurarea accesului deplin la bunul imobil și prezentarea documentației și/sau informațiilor necesare pentru efectuarea activității cadastrale, în cazul în care nu este prevăzut altfel de contractul de prestare a serviciilor;
2. dreptul de a efectua măsurători – executarea operațiunilor cadastrale în conformitate cu standardele naționale și europene;
3. dreptul la accesul la informații – consultarea datelor cadastrale și a altor informații tehnice necesare desfășurării activității, în condițiile protecției datelor cu caracter personal;
4. dreptul la formare profesională – participarea la cursuri, seminare și programe de perfecționare pentru actualizarea cunoștințelor și competențelor;
5. dreptul de independență profesională – exercitarea activității în mod autonom, dar în conformitate cu reglementările și normele etice aplicabile;
6. dreptul de refuz – de executare a activității cadastrale dacă beneficiarul nu respectă condițiile contractuale, nu asigură accesul la obiectul pentru care se efectuează activitatea sau nu furnizează informațiile și documentele cerute de legislație.
7. dreptul de contestare – posibilitatea de a formula observații și de a contesta deciziile administrative care afectează activitatea cadastrală.

(2) Pentru asigurarea unui serviciu de calitate, inginerul cadastral este obligat să:

1. respecte normele tehnice și normative și să aplice cu strictețe reglementările naționale și directivele europene în vigoare pe teritoriul Republicii Moldova;
2. respecte termenii, condițiile și clauzele stabilite în contractul public;
3. asigure acuratețea datelor;
4. întocmească și verifice cu rigurozitate măsurătorile și documentația cadastrală;
5. refuze sau sisteze efectuarea activității cadastrale - în situațiile în care documentele furnizate de beneficiar conțin informații eronate sau false, nu respectă cerințele legislative de formă și conținut, în vigoare la momentul întocmirii acestora sau situația din teren nu corespunde cu actele prezentate să refuze sau sisteze executarea lucrării cadastrale.
6. păstreze confidențialitatea și să protejeze informațiile obținute în cadrul activității profesionale, conform normelor de protecție a datelor;
7. participe la formarea continuă și să se certifice odată la 5 ani să se angajeze în programe de perfecționare profesională și de actualizare a cunoștințelor tehnice organizate în cadrul instituțiilor acreditate. Formarea continuă se desfășoară prin intermediul unei instituții acreditate în temeiul Legii nr. 235/2011 privind activitățile de acreditare și de evaluare a conformității, care eliberează certificatul de competență profesională.
8. colaboreze cu autoritățile competente și să ofere sprijin autorității administrative și organizațiilor de specialitate pentru îmbunătățirea și armonizarea procedurilor cadastrale și să furnizeze documente și/sau alte informații necesare verificării activității cadastrale;
9. utilizeze tehnologii moderne – adopte echipamente și sisteme informatice conforme cu standardele internaționale de precizie și siguranță.
10. să transmită raportul lucrării cadastrale spre recepție, în conformitate cu prevederile prezentei legi.
11. să păstreze și arhiveze raportul lucrării cadastrale – în conformitate cu Legea nr. 880/1992 cu privire la fondul arhivistic.

**Articolul 155. Procedura de certificare a inginerului cadastral.**

(1) Certificat al inginerului cadastral se eliberează de către Comisia de certificare persoanei fizice care întrunește cumulativ următoarele condiții:

*a) este cetățean/rezident al Republicii Moldova;*

*b) deține diplomă de studii superioare și/sau de studii profesionale în domeniul cadastrului;*

*c) are experiență profesională în domeniul cadastrului:*

*- cel puțin 3 ani consecutivi, în cazul persoanelor cu diplomă de studii superioare sau al cadrelor didactice din învățământul superior în domeniul cadastrului;*

*- cel puțin 5 ani consecutivi, în cazul persoanelor cu diplomă de studii profesionale în domeniul cadastrului;*

*d) deține certificatul de competență profesională valabil;*

(2) Comisia de certificare este compusă din 5 membri specialiști în domeniul cadastrului, după cum urmează:

*a) doi reprezentanți din cadrul Agenției Geodezie, Cartografie și Cadastru;*

*b) un reprezentant al Inspectoratului Național Supraveghere Tehnică;*

*c) un reprezentant al mediului academic;*

*d) un reprezentant al societății civile.*

(3) Președintele și secretarul Comisiei de certificare se numesc din rândul specialiștilor Agenției Geodezie, Cartografie și Cadastru.

(4) Comisia de certificare se instituie prin ordinul Directorului General al Agenției Geodezie, Cartografie și Cadastru.

(5) Organizarea și funcționarea Comisiei de certificare, precum și procedura de certificare a inginerilor cadastrali, se reglementează printr-un regulament aprobat de Guvern.

(6) Comisia de certificare adoptă decizii privind respingerea cererilor, eliberarea/suspendarea temporară a certificatului, decizii care se iau cu votul a două treimi din numărul membrilor comisiei.

(7) Suspendarea temporară a valabilității certificatului inginerului cadastral se efectuează conform Articolul 217.

(8) Retragerea certificatului inginerului cadastral se efectuează conform Articolul 11 din Legea nr. 160/2011 privind reglementarea prin autorizare a activității de întreprinzător.

(9) Persoana căreia i-a fost retras certificatul inginerului cadastral nu are dreptul să fie certificat~~ă~~ timp de un an.

(10) Deciziile Comisiei de certificare pot fi atacate în instanța în conformitate cu Codul Administrativ.

(11) Certificatul inginerului cadastral se eliberează prin intermediul Sistemului informațional de gestionare și eliberare a documentelor permisive (SIA GEAP), și se identifică electronic prin intermediul codului QR, care conține numele de familie, prenumele, termenul de valabilitate a certificatului, precum și semnătură electronică avansată calificată a emitentului.

**Articolul 156. Supravegherea de Stat și Controlul Activității**

(1) Lucrarea cadastrală este supusă controlului și monitorizării continue de către autoritatea administrativă centrală în domeniul cadastrului, care asigură implementarea corectă a normelor și reglementărilor tehnice și legale.

(3) INST are responsabilitatea de a coordona, supraveghea și verifica executarea lucrărilor cadastrale, garantând conformitatea acestora cu cerințele stabilite de sistemul cadastral național și european.

(2) Autoritatea administrativă centrală este în drept să utilizeze mecanismele de verificare și să solicite, prin intermediul instituției de implementare în domeniul cadastrului și al uniunilor de specialitate, informații și date privind activitatea cadastrală efectuată de către inginerul cadastral certificat.

**Articolul 157. Măsuri corective și sancțiuni**

(1) Inginerul cadastral certificat poartă răspundere disciplinară, civilă, contravențională sau penală pentru nerespectarea prevederilor prezentei legi, iar încălcarea acestora atrage aplicarea sancțiunilor administrative și disciplinare, conform legislației în vigoare.

(2) În cazurile de încălcare gravă a normelor tehnice și legale sau a principiilor etice privind activitatea cadastrală, inclusiv atunci când instituția de implementare raportează multiple respingeri definitive ale lucrării din cauza calității raportului, situația se raportează autorității administrative, care este împuternicită să înainteze cereri de suspendare sau retragere a certificatului, conform prevederilor prezentei legi.

(3) În cazul în care inginerul cadastral certificat recunoaște eroarea admisă, acesta este în drept să o corecteze în conformitate cu normele și procedurile legale în vigoare. Corectarea erorii se efectuează pe propria sa răspundere, cu suportarea integrală a cheltuielilor materiale aferente, fără a afecta drepturile și interesele beneficiarului lucrării cadastrale.

**Articolul 158. Condiții de suspendare a certificatului inginerului cadastral**

(1) Urmare a examinării informațiilor și datelor prezentate, audierilor și materialelor de control, în cazul încălcărilor legislative constatate, lipsei sau insuficienței cunoștințelor, sau a încălcărilor premeditate sau din neglijentă, Comisia de certificare suspendă certificatul inginerului cadastral.

(2) Suspendarea se aplică pentru situații precum:

*a) furnizarea informațiilor eronate privind măsurătorile;*

*b) activități cadastrale asupra construcțiilor neautorizate (cu excepția cazurilor prevăzute de lege);*

*c) neexecutarea prescripțiilor INST,*

*d) activități pe terenuri proprietate publică fără acte de atribuire;*

*e) cel puțin 5 lucrări respinse definitiv, la recepția lucrării cadastrale, într-o perioada de 6 (șase) luni,*

*f) falsificarea înscrisurilor,*

*i) erori în actele de constatare sau eschivarea de neconformități.*

(3) Perioada de suspendare nu depășește 6 luni, perioadă în care, inginerul cadastral certificat nu are dreptul de a efectua activități cadastrale, iar autoritatea administrativa va transmite notificarea către administratorul Sistemului informațional de gestionare și eliberare a documentelor permisive, pentru a suspenda prin dezactivarea QR codului a certificatului inginerului cadastral.

(4) Decizia de suspendare se comunică INST și instituției de implementare din domeniul cadastrului, se publică pe site-ul oficial al autorității administrative și poate fi contestată în termen de 5 zile lucrătoare, cu soluționarea contestației în 30 de zile, decizia putând fi atacată în instanța de contencios administrativ.

(5) Secretarul comisiei informează specialistul cu 14 zile înainte de convocarea ședinței, prin scrisoare recomandată și e-mail, anexând dosarul,~~;~~ în caz de două absențe consecutive, comisia poate decide în lipsa acestuia.

(6) În cazurile în care se constată încălcări grave cu consecințe juridice, prin care acțiunile inginerului cadastral au lezat drepturile persoanelor, se va iniția procedura de retragere a certificatului, conform articolul 11 din Legea nr. 160/2011 privind reglementarea prin autorizare a activității de întreprinzător.

(7) Persoana căreia i-a fost retras certificatul nu poate participa la procedura de certificare înainte de împlinirea unui an de la data retragerii.

1. **La articolul 23, alineatul (4),** cuvintele „estimarea bunului imobil în scopul impozitării” se substituie cu cuvintele „estimarea valorii bunului imobil de către organele cadastrale teritoriale”.
2. **La articolul 26, alineatul (31), litera d),** cuvintele „estimată în scopul impozitării” se substituie cu cuvintele „estimată de către organele cadastrale teritoriale”.
3. **La articolul 36,****aliniat (2)** cuvintele ” îl eliberează organul cadastral teritorial în a cărui rază de acțiune se află bunul imobil.” se substituie cu ”se eliberează în modul stabilit de către instituția de implementare.”

**Art. II. -** Legea cu privire la **formarea bunurilor imobile** nr. 354/2004 (publicată în Monitorul Oficial al Republicii Moldova, 2004, nr. 233- 236, articolul 999), cu modificările ulterioare, se modifică după cum urmează.

1. **Articolul 51** se exclude.
2. **La articolul 7 litera f),** cuvintele ”actul de expropriere” se substitute cu cuvintele ” actul de declarare a utilității publice”.
3. **La articolul 17 aliniat (5),** după cuvintele ”a statului” se completează cu cuvintele ” sau a unității administrativ-teritoriale”.

**Art. III. -** Legea nr. 989/2002 cu privire la **activitatea de evaluare** (Monitorul Oficial al Republicii Moldova, 2002, nr. 102, articolul 773), cu modificările ulterioare, se modifică după cum urmează:

1. În tot textul legii, cuvintele „Autoritatea administrativă centrală în domeniul cadastrului bunurilor imobile”, la orice formă gramaticală, se substituie cu cuvintele „autoritatea administrativă centrală în domeniul evaluării bunurilor mobile și imobile”, la forma gramaticală corespunzătoare.
   1. **Articolul 1** se completează cu noțiunea „certificat de competență profesională” cu următorul cuprins:

„*certificat de competență profesională* - reprezintă documentul oficial, eliberat pe un termen de 5 ani de către instituția acreditată în temeiul Legii nr.235/2011 privind activitățile de acreditare și de evaluare a conformității, care desfășoară programe de formare profesională în domeniul evaluării bunurilor mobile și/sau imobile și care confirmă calificarea profesională a titularului în domeniu.”

* 1. La articolul 5, alineatul (4) litera b), cuvintele „autorităților administrației publice locale” se substituie cu cuvintele „unităților administrativ-teritoriale”.
  2. Se completează cu capitolul II1 cu următorul cuprins:

**„Capitolul II1**

**COMPETENŢELE AUTORITĂŢILOR ADMINISTRAŢIEI PUBLICE ÎN DOMENIUL EVALUĂRII**

**Articolul 141.** Competenţa Guvernului

Întru elaborarea politicii de stat în domeniul evaluării, Guvernul:

1) aprobă:

1. programele de stat privind asigurarea necesităţilor Republicii Moldova în domeniul evaluării și reevaluării;
2. actele normative în domeniul evaluării și reevaluării;
3. actele normative necesare pentru efectuarea evaluării și reevaluării bunurilor imobile în scopul impozitării;
4. cerințele de creare a sistemelor informaționale din domeniul evaluării și reevaluării;

2) asigură:

1. elaborarea și implementarea actelor normative în domeniul evaluării și reevaluării;
2. promovarea politicii de stat în domeniul evaluării și reevaluării;

3) stabilește împuternicirile autorităţilor administraţiei centrale în domeniul evaluării și reevaluării.

**Articolul 142.** Competenţa autorității administrative centrale în domeniul evaluării bunurilor mobile și imobile

Întru elaborarea politicii de stat în domeniul evaluării bunurilor mobile și evaluării și reevaluării bunurilor imobile, autoritatea administrativă centrală:

1. elaborează documente de politici, proiecte de acte normative în domeniul evaluării bunurilor mobile și evaluării și reevaluării bunurilor imobile, inclusiv cele necesare pentru asigurarea executării actelor normative;
2. preia, actualizează, aprobă și publică standardele de evaluare, precum și elaborează documentele necesare pentru implementarea acestora: ghiduri în evaluare, codul de etică al profesiei de evaluator, documente tehnice;
3. monitorizează aplicarea standardelor de evaluare în comun cu asociațiile obștești de evaluatori;
4. elaborează acte normative departamentale, documente tehnice, reglementări, metodologii și instrucțiuni în domeniu;
5. asigură crearea și ținerea Sistemului informațional „Registrul prețurilor bunurilor imobile”;
6. coordonează dezvoltarea și menținerea sistemelor informaționale de evaluare și reevaluare;
7. coordonează implementarea proiectelor în domeniul evaluării bunurilor mobile și imobile;
8. efectuează certificarea evaluatorilor bunurilor mobile și imobile;
9. coordonează activitățile și asigură implementarea politicii de stat în domeniul evaluării bunurilor mobile, precum și evaluării și reevaluării bunurilor imobile;
10. organizează seminare, instruiri și conferințe tematice în domeniul evaluării**;**
11. colaborează cu și poate adera, în condițiile legislației naționale, la organizații internaționale și instituții de profil din străinătate, în domeniul evaluării bunurilor**.**

**Articolul 143.** Competenţa Comisiei Naționale a Pieței Financiare

Întru elaborarea politicii de stat în domeniul evaluării valorilor mobiliare, Comisia Națională a Pieței Financiare:

1. elaborează documente de politici, proiecte de acte normative în domeniul evaluării valorilor mobiliare, inclusiv cele necesare pentru asigurarea executării actelor normative;
2. efectuează certificarea evaluatorilor valorilor mobiliare;
3. colaborează cu și poate adera, în condițiile legislației naționale, la organizații internaționale și instituții de profil din străinătate, în domeniul evaluării bunurilor.

**Articolul 144.** Competenţa Agenției de Stat pentru Proprietate Intelectuală

Întru elaborarea politicii de stat în domeniul evaluării obiectelor de proprietate intelectuală, Agenția de Stat pentru Proprietate Intelectuală:

1. elaborează documente de politici, proiecte de acte normative în domeniul evaluării obiectelor de proprietate intelectuală, inclusiv cele necesare pentru asigurarea executării actelor normative;
2. efectuează certificarea evaluatorilor obiectelor de proprietate intelectuală;
3. colaborează cu și poate adera, în condițiile legislației naționale, la organizații internaționale și instituții de profil din străinătate, în domeniul evaluării bunurilor.”
   1. **La articolul 15:**
      1. alineatul (1) se expune în redacție nouă:

„(1) Certificarea evaluatorilor bunurilor imobile, evaluatorilor bunurilor mobile, evaluatorilor obiectelor de proprietate intelectuală și evaluatorilor în domeniul valorilor imobiliare este o condiție obligatorie care permite asigurarea pieței serviciilor de evaluare cu specialiști certificați.”;

* + 1. la alineatul (2) după cuvintele „Certificarea evaluatorilor bunurilor imobile” se completează cu cuvintele „și evaluatorilor bunurilor mobile”;
    2. la alineatul (3) numărul „7” se substituie cu numărul „5”;
    3. la alineatul (3) litera c) după cuvântul „civile” se completează cu cuvintele „sau un reprezentant al întreprinderii de evaluare din sectorul privat”;
    4. la alineatul (3) litera d) se abrogă;
    5. se completează cu alineatul (31) cu următorul cuprins:

„(31) Membrii comisiei de certificare indicați la Articolul 15, aliniat (3), litera b) și c) sunt numiți pentru un mandat de 5 ani și nu pot exercita mai mult de 2 mandate consecutiv.”;

* + 1. la alineatul (7) după sintagma „certificatelor evaluatorilor bunurilor imobile” se completează cu cuvintele „și certificatelor evaluatorilor bunurilor mobile”.
  1. **La articolul 151:**
     1. în denumirea articolului după cuvintele „evaluatorii bunurilor” se completează cu cuvintele „mobile și”;
     2. la alineatul (1) litera a1) după sintagma „Republicii Moldova” se completează cu cuvintele „sau dețin permis de ședere legală pe teritoriul Republicii Moldova”;
     3. alineatul (1) se completează cu litera e) cu următorul cuprins:

„e) dețin certificatul de competență profesională valabil.”;

* + 1. se completează cu alineatul (11) cu următorul cuprins:

„(11) Autoritatea administrativă centrală în domeniul evaluării bunurilor mobile și imobile, în temeiul deciziei Comisiei de certificare, eliberează certificatul evaluatorului pentru evaluatorii bunurilor mobile care corespund următoarelor cerințe:

a) dețin diplome de studii superioare în domeniul evaluării, în științe economice sau în științe tehnice, precum și au o pregătire profesională corespunzătoare;

b) sunt cetățeni ai Republicii Moldova sau dețin permis de ședere legală pe teritoriul Republicii Moldova;

c) nu au antecedente penale;

d) au trecut procedura de certificare;

e) dețin certificatul de competență profesională valabil.”;

* + 1. se completează cu alineatele (12), (13) și (14) cu următorul cuprins:

„(12) Conținutul programului de formare profesională, domeniile de instruire și standardele de evaluare sunt stabilite de Ministerul Educației și Cercetării, în colaborare cu autoritatea administrativă centrală în domeniul evaluării bunurilor mobile și imobile.

(13) Programul de formare este elaborat și desfășurat în coordonare cu autoritatea administrativă centrală în domeniul evaluării bunurilor mobile și imobile, asigurând conformitatea cu cerințele acesteia și integrarea atât a cadrului normativ aplicabil, cât și a reglementărilor tehnice specifice domeniului.

(14) Programele se desfășoară prin intermediul unei instituții acreditate în temeiul Legii nr. 235/2011 privind activitățile de acreditare și de evaluare a conformității, care eliberează certificatul de competență profesională.”;

* + 1. La alineatul (2) după sintagma „certificatul evaluatorului” se completează cu cuvintele „bunurilor imobile”;
    2. Alineatul (2) litera c) se expune în redacție nouă:

„c) actul ce confirmă experiența de muncă de cel puțin un an în calitate de evaluator practic sau stagiar”;

* + 1. Alineatul (2) litera d) se abrogă;
    2. Alineatul (2) se completează cu litere e), f) și g) cu următorul cuprins:

„e) copia certificatului de competență profesională;

f) copia raportului de evaluare a bunului/bunurilor imobile elaborat de către solicitant sau cu participarea lui;

g) declarația pe propria răspundere cu privire la lipsa în ultimii 5 ani a antecedentelor penale în domeniul solicitat, datată și semnată;”;

* + 1. Se completează cu alineatul (21) cu următorul cuprins:

„(21) Pentru eliberarea certificatului evaluatorului bunurilor mobile, solicitantul prezintă Comisiei de certificare o cerere, la care anexează:

a) copia de pe actul de identitate al solicitantului;

b) copia de pe diploma de studii superioare și copiile de pe actele ce confirmă pregătirea profesională (participarea la cursuri de dezvoltare profesională, seminare de instruire, conferințe științifice/științifico-practice în domeniu etc.);

c) actul ce confirmă experiența de muncă de cel puțin un an în calitate de evaluator practic sau stagiar ;

d) copia certificatului de competență profesională;

e) copia raportului de evaluare a bunului/bunurilor mobile, elaborat de către solicitant sau cu participarea lui.;

f) declarația pe propria răspundere cu privire la lipsa în ultimii 5 ani a antecedentelor penale în domeniul solicitat, datată și semnată.”;

* + 1. Alineatul (7) după cuvintele „a activității de întreprinzător” se completează cu textul „ , precum și în conformitate cu dispozițiile prezentei legi.”;
    2. Se completează cu alineatul (71) cu următorul cuprins:

„(71) Autoritatea administrativă centrală în domeniul evaluării bunurilor mobile și imobile dispune suspendarea valabilității certificatului evaluatorului bunurilor mobile și/sau imobile, în baza unei sesizări motivate formulate de Consiliul de verificare a rapoartelor de evaluare și prezentate Comisiei de certificare, în cazul în care acesta constată, în limitele competențelor stabilite prin lege, încălcări ale legislației aplicabile activității de evaluare.”;

* + 1. Se completează cu alineatul (81) cu următorul cuprins:

„(81) Autoritatea administrativă centrală în domeniul evaluării bunurilor mobile și imobile retrage certificatul evaluatorului bunurilor mobile și/sau imobile, cu adresarea ulterioară în instanța de judecată în termen de 3 zile lucrătoare, în următoarele cazuri:

1. la sesizarea motivată a Consiliului de verificare a rapoartelor de evaluare pentru încălcarea gravă și repetată a prevederilor prezentei legi;
2. desfășurarea activității în perioada de suspendare a certificatului.”;
   * 1. La alineatul (9) după cuvintele „și cea privind” se completează cu cuvintele „suspendarea și”.
   1. **La articolul 18 alineatul (1)** se expune în redacție nouă:

„(1) Autoritatea administrativă centrală în domeniul evaluării bunurilor mobile și imobile preia, actualizează, aprobă și publică standardele de evaluare, precum și elaborează documentele necesare pentru implementarea acestora, inclusiv ghiduri în evaluare, codul de etică al profesiei de evaluator și documente tehnice.”

* 1. **La articolul 201 alineatul (2)** sintagma „Sistemului informațional automatizat „Registrul prețurilor” se substituie cu sintagma „Sistemului informațional „Registrul prețurilor bunurilor imobile”.
  2. **Se completează cu articolul 202** cu următorul cuprins:

„**Articolul 202.** Verificarea rapoartelor de evaluare

1. Verificarea rapoartelor de evaluare, prezentate de către persoane terțe, pentru a determina corespunderea acestora cu actele normative și metodologia de evaluare a bunurilor imobile, precum și a se pronunța asupra valorii obiectului evaluat, se efectuează de către Consiliul de verificare a rapoartelor de evaluare instituit de autoritatea administrativă centrală în domeniul evaluării bunurilor mobile și imobile.
2. Consiliul de verificare a rapoartelor de evaluare este format din 5 membri, specialiști în domeniul evaluării bunurilor mobile și imobile, dintre care:
3. doi reprezentanți din cadrul autorității administrative centrale în domeniul evaluării bunurilor mobile și imobile;
4. un reprezentant al mediului academic;
5. un reprezentant al societății civile;
6. un evaluator certificat în domeniul evaluării bunurilor imobile.
7. În cazul verificării rapoartelor de evaluare din domeniul evaluării obiectelor de proprietate intelectuală, valorilor mobiliare sau pentru scopuri specifice, reprezentanții autorităților din domeniu vor fi invitați să participe la ședința Consiliului de verificare a rapoartelor de verificare.
8. Organizarea și desfășurarea activității Consiliului de verificare a rapoartelor de evaluare, precum și procedura de verificare a rapoartelor de evaluare se reglementează prin regulament aprobat de către Guvern.
9. Finanțarea activității Consiliului de verificare a rapoartelor de evaluare se efectuează din resursele financiare aprobate prin legea bugetului de stat pentru anul corespunzător, precum și din alte surse permise de legislație.”
   1. În denumirea capitolului V după cuvântul „evaluarea” se completează cu cuvintele „și reevaluarea”.
   2. **La articolul 26:**
      1. Denumirea articolului se completează cu cuvintele „și reevaluării”;
      2. Se completează cu alineatul (11) cu următorul cuprins:

„(11) Rezultatele intermediare ale evaluării și reevaluării sunt supuse consultării publice pentru o perioadă de 3 luni, fiind publicate prin intermediul Sistemului informațional geografic de stat „Geoportalul tematic pentru datele spațiale ale Agenției Geodezie, Cartografie și Cadastru”. În această perioadă, proprietarii bunurilor imobile pot prezenta contestații privind rezultatele evaluării și reevaluării în conformitate cu Regulamentul cu privire la procedura de examinare a contestațiilor rezultatelor evaluării și reevaluării în scopul impozitării, aprobat de Guvern.”;

* + 1. La alineatul (2) după sintagma „organele cadastrale teritoriale” se completează cu textul „ , cu sprijinul autorităților administrației publice locale.”
  1. **La articolul 27:**
     1. la alineatul (5) sintagma „Sistemul informațional automatizat „Registrul prețurilor” se substituie cu sintagma „Sistemul informațional „Registrul prețurilor bunurilor imobile”.
     2. la alineatul (6) sintagma „Sistemului informațional automatizat „Registrul prețurilor” se substituie cu sintagma „Sistemului informațional „Registrul prețurilor bunurilor imobile”.
  2. **La articolul 28, alineatul (1)**, după cuvintele „organele cadastrale teritoriale” se completează cu textul „ , subdiviziunea responsabilă de evaluarea bunurilor imobile din cadrul Instituției Publice Cadastrul Bunurilor Imobile”.

**Art. IV.** – Anexa nr. 1 la Legea nr. 160/2011 privind reglementarea prin **autorizare a activității de întreprinzător** (Monitorul Oficial al Republici Moldova, 2011, nr. 170–175, Articolul 494), cu modificările ulterioare, la compartimentul III, poziția 24 se completează cu o subpoziție nouă „bunurilor mobile”.

|  |  |  |  |  |  |
| --- | --- | --- | --- | --- | --- |
| **Nr.**  **crt.** | **Actul permisiv** | **Autoritatea emitentă** | **Alte autorități/**  **entități implicate** | **Costul** | **Termenul de valabilitate** |
|  | […] |  |  |  |  |
| 24 | Certificat al evaluatorului:  – bunurilor imobile;  **– bunurilor mobile;**  – obiectelor proprietății intelectuale | Agenția Geodezie, Cartografie și Cadastru; Agenția de Stat pentru Proprietatea Intelectuală |  | Gratuit | 5 ani |
|  | […] |  |  |  |  |

**Art. V.** – Legea privind **delimitarea proprietății publice** nr. 29/2018 (publicată în Monitorul Oficial al Republicii Moldova, 2018, nr. 142-148, Articolul 279), cu modificările ulterioare, se modifică după cum urmează:

* + - 1. **La Articolul 9 aliniat (2) litera i),** cuvintele ”și terenurile pe care sunt amplasați pilonii acestor linii,” se exclud.
      2. **La Articolul 21, aliniat 91** se completează cu litera h) și litera i) cu următorul cuprins:

”h) terenuri din fondul de privatizare a unității administrativ teritoriale de nivelul întâi, neatribuite în proprietate;

i) terenuri destinate amplasării construcțiilor de utilitate publică, identificate conform prevederilor Articolul 7 din Legea  exproprierii pentru cauză de utilitate publică nr. 488/1999.”

**Art. VI.** – Legea nr. 778/2001 cu privire la **geodezie, cartografie și geoinformatică** (Monitorul Oficial al Republicii Moldova, 2002, nr. 29-31, Articolul 160), cu modificările ulterioare, se modifică după cum urmează:

1. În cuprinsul legii, cuvintele „topografo-geodezice”, la orice formă gramaticală, se substituie cu cuvintele ,,topogeodezice”, la forma gramaticală corespunzătoare.
   1. **La articolul 1:**
2. noțiunea „ridicare topografică de execuție” va avea următorul cuprins:

”ridicare topografică de execuție – ridicare topografică specială, care se efectuează pentru: determinarea preciziei de aplicare pe teren a dimensiunilor planimetrice a construcției, reconstrucției, restaurării; determinarea coordonatelor și cotelor reale ale obiectelor executate, a dimensiunilor părților separate ale obiectului, a distanțelor dintre căminele rețelelor edilitare și a altor date numerice necesare pentru întocmirea planurilor generale de execuție, a pașaportului tehnic al obiectului și pentru înregistrarea, în modul stabilit, a rețelelor edilitare în cadastrul funcțional urban și în Registrul evidenței rețelelor edilitare;”

1. se completează cu noțiunile „*Atlasul Național al Republicii Moldova*” și „Certificatul de competență profesională” cu următorul cuprins:

„*Atlasul Național al Republicii Moldova* – document cartografic oficial de referință, elaborat și actualizat de autoritatea responsabilă de elaborarea politicilor în domeniu, care reprezintă, în formă sistematică și unitară, informații geografice, economice, sociale și istorice privind teritoriul național, având rol informativ, științific și administrativ în procesul de planificare, cercetare și luare a deciziilor de către autoritățile publice, instituții academice și alte entități interesate;

Certificatul de competență profesională - reprezintă documentul oficial, eliberat pe un termen de 5 ani de către instituția acreditată în temeiul Legii nr.235/2011 privind activitățile de acreditare și de evaluare a conformității, care desfășoară programe de formare profesională în domeniul geodeziei, cartografiei, prospecțiunilor topografice și geoinformaticii și care confirmă calificarea profesională a titularului în domeniu.”

* 1. **La articolul 3 la aliniatul (2), litera k)** se abrogă.
  2. **La articolul 63:**
     1. **la aliniatul (1):**

1. litera a), după cuvintele „Republicii Moldova” se completează cu cuvintele „*sau dețin permis de ședere legală pe teritoriul Republicii Moldova”*;
2. litera d) după cuvintele „în domeniu” se completează cu cuvintele „*geodeziei, cartografiei, prospecțiunilor topografice și geoinformaticii*”.
3. se completează cu litera e), cu următorul cuprins:

”e) *dețin certificatul de competență profesională valabil*”.

1. se completează cu alineatele (13), (14), (15), cu următorul cuprins:

„(13) Conținutul programului de formare profesională, domeniile de instruire și standardele de evaluare sunt stabilite de Ministerul Educației și Cercetării, în colaborare cu autoritatea administrativă centrală în domeniul geodeziei, cartografiei, geoinformaticii și teledetecției.

(14) Programul de formare este elaborat și desfășurat în coordonare cu autoritatea administrativă centrală în domeniul geodeziei, cartografiei, geoinformaticii și teledetecției, asigurând conformitatea cu cerințele acesteia și integrarea atât a cadrului normativ aplicabil, cât și a reglementărilor tehnice specifice domeniului.

(15) Programele se desfășoară prin intermediul unei instituții acreditate în temeiul Legii nr. 235/2011 privind activitățile de acreditare și de evaluare a conformității, care eliberează certificatul de competență profesională.”;

* + 1. **la aliniatul (11):**

1. litera b) după cuvintele ”de identitate” se completează cu cuvintele *„sau copia permisului de ședere legală pe teritoriul Republicii Moldova”*.
2. la litera c), cuvintele „*și de pe actele privind conferirea titlurilor științifice*” se substituie cu textul „*și/sau copiile de pe actele privind conferirea titlurilor științifice (în cazul cadrelor didactice)*”;

b) litera e), după cuvântul „*participat*” se completează cu textul „ *,* *confirmată prin semnătura administratorului (persoanei juridice)*”.

* 1. **La articolul 69:**

**1) la aliniatul (1):**

a) după cuvintele „*întreprinzător*” se completează cu textul *„, precum și în conformitate cu dispozițiile prezentei legi:”.*

b) se completează cu următoarele subpuncte, cu următorul conținut:

1. *în cazul în care un control de stat constată încălcări ale legislației aplicabile;*
2. *în cazul identificării unor abateri de la cerințele și condițiile legale, confirmate de Inspectoratul Național pentru Supraveghere Tehnică;*
3. *suspendarea actului permisiv poate avea loc în baza unei hotărâri a instanței de judecată;*
4. *termenul de suspendare a valabilității actului permisiv nu poate depăși șase luni.*

c) se completează cu aliniatul (11), cu următorul cuprins:

„(11) *Autoritatea administrativă centrală în domeniul geodezie, cartografie, geoinformatică și teledetecției dispune suspendarea valabilității certificatului topogeodezic și cartografic, în baza unei sesizări motivate formulate de Inspectoratul Național pentru Supraveghere Tehnică și prezentate Comisiei de certificare, în cazul în care acesta constată, în limitele competențelor stabilite prin lege, încălcări ale legislației în domeniu.”;*

**2) la aliniatul (2):**

a) după cuvintele „*întreprinzător*” se completează cu textul *„,precum și în conformitate cu dispozițiile prezentei legi”.*

b) *Autoritatea administrativă centrală în domeniul geodezie, cartografie, geoinformatică și teledetecției retrage certificatul topogeodezic și cartografic, cu adresarea ulterioară în instanța de judecată în termen de 3 zile lucrătoare, în următoarele cazuri:*

1. *actul permisiv este retras în baza constatărilor Inspectoratul Național pentru Supraveghere Tehnică, în conformitate cu procedurile legale;*
2. *actul permisiv este retras ca urmare a aplicării unei sancțiuni contravenționale în domeniul de activitate;*
3. *actul permisiv este retras când Inspectoratul Național pentru Supraveghere Tehnică identifică nereguli sau deficiențe semnificative în desfășurarea activităților geodezice;*
4. *desfășurarea activității în perioada de suspendare a certificatului.”*
   1. **La articolul 7:** 
      1. aliniatul 1) se completează cu literele d) și e) cu următoarele cuprinsuri:

*„d) Conceptul Atlasului Național al Republicii Moldova;*

*„e) Regulamentului privind organizarea și funcționarea Colegiului editorial al Atlasului Național al Republicii Moldova, precum și a componenței acestuia.”*

2) aliniatul 2) se completează cu litera e) cu următoarele cuprins:

*”e) promovează politici de stat în domeniile geodeziei, cartografiei, geoinformaticii, fotogrammetriei, teledetecției și domeniul infrastructurii de date spațiale.”*

* 1. **La articolul 15 aliniatul (1),** cuvintele „Agenției Relații Funciare și Cadastru” se substituie cu cuvintele „Agenția Geodezie, Cartografie și Cadastru”.

**Art. VII.**

(1) Prezenta lege intră în vigoare la o lună de la data publicării în Monitorul Oficial, cu excepția:

1) prevederilor Art. I, pct. 8, art. 214 alineatele (1) litera d), (2) litera g).

2) prevederilor Art. III, pct. 6 alineatele (10), (12) și (13) și pct. 9 care vor intra în vigoare la data de 01 ianuarie 2026, precum și pct. 6, alineatele (3), (4) litera e), (9) litera e) și (10) litera d), care vor intra în vigoare la data de 01 ianuarie 2027;

3) prevederilor Art. VI, pct. 4, aliniat (1) litera d) și pct. 5, care vor intra în vigoare la data de 01 ianuarie 2027.

(2) Guvernul:

1) în termen de 9 luni de la data publicării în Monitorul Oficial a prezentei legi:

a) va aduce actele sale normative în concordanță cu aceasta;

b) va elabora Regulamentul cu privire la activitatea Consiliului de verificare a rapoartelor de evaluare.

**PREȘEDINTELE PARLAMENTULUI**